વિરોધપક્ષના નેતા શંકરસિંહ વાઘેલાના નિવાસસ્થાને સોમવારે મોડી સાંજે પ્રભારી સાથેની મેરેથોન બેઠકમાં બાપુને મુખ્યપ્રધાનપદના દાવેદાર જાહેર કરવા અને ચૂંટણીની સમગ્ર જવાબદારી સોંપવાની રજૂઆત થઈ હતી જો કે, આ રજૂઆતના બીજા જ દિવસે મંગળવારે વાઘેલાએ ભાજપ પર ઠીકરું ફોડતા કહ્યું કે, કોંગ્રેસના 20 જેટલા સિનિયર ધારાસભ્યોને ભાજપ ટિકિટ આપવાની, ચૂંટણી ખર્ચ આપવાની લાલચ આપીને કોંગ્રેસ છોડવા દબાણ કરી રહ્યો છે.